armvectores/hy_wikipedia_2023 huggingface dataset:
(8194) Սատակե

(8194) Սատակե (անգլ.՝ Satake), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,341417 ա. մ., առավելագույնը մոտենում է 2,2736 ա. մ. հեռավորության վրա և հեռանում 2,4092 ա. մ.։ Արեգակի շուրջ մեկ ամբողջական պտույտ է կատարում 1308,63 երկրային օրվա ընթացքում, իր ուղեծրով շարժվելով միջինում 0,275097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8194) Սատակե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գետաբերան

Գետաբերան, գետի վերջին հատվածը՝ ծովի, լճի կամ մեկ այլ գետի մեջ թափվելու տեղում։ Տարբերում են հետևյալ տիպերը.

կույր,
սովորական կամ հասարակ,
դելտա,
լիման,
էստուար։Սովորաբար գետաբերանում են գտնվում խոշոր նավահանգիստները։
Ուրսուդ

Ուրսուդ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ազգային կրոն

Ազգային կրոն, կրոն, որը կապվում է իր հետևորդների ազգային պատկանելիությամբ և որի հետևորդ դառնալը ուղղակիորեն նշանակում է դառնալ տվյալ մշակութային-էթնիկ հանրույթի մի մաս։ Ազգային կրոնները տարբերվում են այն կրոններից, որոնք նպատակ ունեն արագ տարածվելու աշխարհում և ունենալ ավելի շատ հետևորդներ՝ անկախ ազգությունից։ Ի հակադրություն դրանց՝ ազգային կրոններն ունեն սահմանափակ աշխարհագրական տարածվածություն, և դրանց հետևորդ լինելը որոշվում է ազգային պատկանելիությամբ։
Պատմականորեն, ամեն էթնիկ խումբ ունեցել է իր ազգային կրոնը։ Կրոնը տվյալ ազգության մշակույթի որոշիչ մասն էր՝ լեզվի և սովորույթների հետ մեկտեղ։ Հուդայականության մեջ կիրառվող գոյիմ բառը կիրառվում էր ցույց տալու համար որոշակի ազգություն և օգտագործվում էր այն համատեքստում, որ յուրաքանչյուր ազգություն ունի իր կրոնը։ Ժամանակի հետ այնպիսի ագրեսիվ քաղաքականություն վարող կրոններ ինչպիսիք են քրիստոնեությունն ու իսլամը, սկսեցին բոլոր ազգային կրոնները որակել որպես «հեթանոսական», «անքաղաքակիրթ», «շիրք» (կռապաշտական), «քաֆիրուն»(անհավատ)։ Վերջին 2000 տարում ազգային կրոնների մեծամասնությունը վերացվել կամ հասարակական կյանքից դուրս են մղվել այս երկու կրոնների կողմից. Եվրոպայում, օրինակ, կելտական, գերմանական, հայկական, սկանդինավյան, հունական և հռոմեական ազգային կրոնները դուրս մղվեցին քրիստոնեության կողմից։ Կապված աշխարհագրական հայտնագործությունների ու գաղութացման հետ՝ նույնը տեղի ունեցավ Ամերիկայի և Աֆրիկայի ազգային կրոնների հետ։ Նման ձևով՝ իսլամը ոչ միայն վերջնականորեն վերացրեց արաբնների ազգային կրոնը, այլև վերջնականորեն արմատախիլ արեց հին եգիպտական կրոնը և պարսիկների զրադաշտականությունը։ Ավելի խաղաղ կերպով նույնը ժամանակին անում էր բուդդայականությունը՝ իր ազդեցությունը մեծացնելով տեղական հավատալիքների վրա այնքան, որ դրանք այժմ համարվում են բուդդայականության ճյուղեր։ Այնուամենայնիվ, որոշ ազգային կրոններ քանակապես շարունակում են ամուր մնալ, ինչպես հնդիկների հինդուիզմը, հրեաների հուդայականությունը, չինացիների շենիզմը և ճապոնացիների սինտոիզմը։
Ժամանակի ընթացքում որոշ ոչ ազգային կրոններ ձեռք բերեցին ազգային հատկանիշներ։ Այդպիսիներից են գերմանական, եթովպիական, հայկական, սիրիական, հունական և ռուսական եկեղեցիները։


== Ծանոթագրություններ ==
Սուրբ Նիկողայոս տաճար (Ցիմլյանսկ)

Սուրբ Նիկողայոս տաճար (ռուս.՝ Свято-Никольский храм), ուղղափառ տաճար Ռուսաստանի Դաշնության  Ռոստովի մարզի Ցիմլյանսկ քաղաքում։ Կազմում է Ռուս Ուղղափառ եկեղեցու Վոլգոդոնսկի թեմի Վոլգոդոնսկի գործակալության Նիկողայոսի ծուխը։


== Պատմություն ==

1715 թվականին Ցինլյանսկայա ստանիցայում կառուցվել է Սուրբ Նիկողայոս փայտե եկեղեցի, որը վերակառուցվել է 1763 թվականին։ 1839 թվականին հին եկեղեցու տեղում կառուցվել է քարե եռախորան տաճար, որը նույնպես նվիրված էր Նիկողայոս Հրաշագործին։ Ցիմլյանսկի ջրամբարի հունի հեղեղման մեկնարկի և Ցիմլյանսկայա ստանիցայի` ժամանակակից Ցիմլյանսկ քաղաքի տեղը վերաբնակեցնելու ավարտին տաճարը պայթեցվել է։
1992 թվականին Նիկողայոսի ծխի համայնքին տաճարի շենք կառուցելու նպատակով հատկացվել է 0,4 հա մակերեսով հողամաս քաղաքի կենտրոնում` Մոսկովյան, Կրուպսկակայի և Մայակովսկու փողոցների հատման վայրում։ 1994 թվականին ապագա տաճարի տեղում տեղադրվել է հուշախաչ։ 1995 թվականի հուլիսի 19-ին Ռոստովի և Նովոչերկասկի մետրոպոլիտ Վլադիմիրը (Կոտլյարով) օրհնել է Սուրբ Նիկողայոս տաճարի շինարարության սկիզբը։ Շինարարական աշխատանքները սկսվել են 1996 թվականին։ 2000 թվականի սկզբին կառուցվել են տաճարի թաղերը, նույն տարվա սեպտեմբերին` սկսվել է տանիքի շինարարությունը։
Տաճարի օծումը տեղի է ունեցել Նիկողայոս Հրաշագործի աթոռի տոնի օրը` 2000 թվականի դեկտեմբերի 19-ին։
2001-2005 թվականներին ծխի տարածքում իրականացվել է կղերականության տան (որը ներառում է նաև կիրակնօրյա դպրոցը) և ի պատիվ Ռուսական ցարական տանջակիր սրբերի ջրօրհնեքի մատուռի շինարարությունը։


== Ծանոթագրություններ ==
Պրոխոդնա

Պրոխոդնա  (բուլղար․՝ Проходна), քարանձավ բուլղարիայում։ Այն գտնվում է Ստարա Պլանինայում, Լուկովիտ համայնքում։


== Գտնվելու վայր ==
Պրոխոդնան կարստային ամենահայտնի քարանձավերից մեկն է։ Այն գտնվում է Լուկովիտ համայնքի Կարլուկովո գյուղում։ Պրոխոդնան ունի ծովի մակարդակից 250 մ բարձրություն։ Քարանձավ հասնելը դժվար չէ, հենց նրա վերևում է Լուկովիտից Կարլուկովո տանող ճանապարհը (գյուղից 2 կմ  հեռավորության վրա), ճանապարհ կա նաև Ռումյանցովո գյուղից։


== Հայտնաբերում և հետազոտում ==
Պրոխոդնան Բուլղարիայի ամենաերկար քարանձավն է, ունի 365 մ երկարություն և 56 մ բարձրություն մուտքի մոտ։ Ջրի արտահոսքի պատճառով առաջացած էրոզիայից քարանձավի առաստաղին ձևավորվել են երկու գրեթե նույն չափի անցքեր, որոնք նման են աչքերի, այս ֆենոմենն անվանել են «Օկնատա» կամ «Աստծո աչքեր», այն   քարանձավին հաղորդում է անկրկնելի տեսք։ Քարանձավի ներքին հատվածն ունի թույլ լուսավորում, իսկ աչքերի մոտ լուսավորությունը ավելի շատ է, անցքերից ներս թափանցող լույսի շնորհիվ։ Այն ավելի տպավորիչ է հատկապես արևոտ եղանակին։
Քարանձավի մաս է կազմում ժայռափոր միջանցքը, որն ուղղված է արևելքից արևմուտք։ Այն ձևավորվել է չորրորդական ժամանակաշրջանում՝ 66-68 մլն տարի առաջ։ Նախկինում քարանձավը լցված է եղել Իսկար գետի ջրերով։ Այժմ գետի մակարդակը քարանձավի հատակից ցածր է։ Այս տարածքին հատուկ՝ կարստային ակտիվ պրոցեսների, սեյսմիկ ակտիվության և գետի ակտիվության արդյունքում քարանձավի միջանցքային հատվածն առանձնացել է, և այժմ քարանձավից առանձին է։ Ըստ կառուցվածքի քարանձավը բաղկացած է բաց շիկավունից մինչև սպիտակ, ամրակազմ, մեծածավալ օրգանական կրաքարից։ Լեռնային ապարների հաստությունը տատանվում է 10-ից մինչև 50 մ ։


== Հետաքրքիր փաստեր ==
1962 թվին այն հայտարարվել է որպես բնության տեսարժան վայր։
«Իսկարսկի կիրճ 2008 » երկրաբանական ուսանողական արշավի արդյունքում քարանձավը ճանաչվեց որպես ազգային երկրաբանական նշանակության գեոտոպ, համաձայան  Բուլղարիայի երկրաբանական երևույթների գրանցամատյանի և կադաստրի չափորոշիչների։
Հնագետների կարծիքով հին ժամանակներում քարանձավը կարևոր ծիսական օբյեկտ է եղել տեղացիների համար, որտեղ իրականացվել են տարբեր ծեսեր։ Մարտի 21-ին, երբ գարնանային գիշերահավասար է, կատարվում է պտղաբերության ծես։ Այս օրը արևի ճառագայթներն անցնում են քարայրից ներս, լուսավորելով այն կոնկրետ անկյան տակ։
Պրոխոդնան մեկն է, այն փոքրաթիվ քարանձավներից, որտեղ անցկացվում են ցատկեր՝ ջամփինգ (անգլ.՝ Bungee jumping):


== Ծանոթագրություններ ==


== Արտաքին հղումներ ==
Проходна – Пещерите в България
Проходна – bulgariatravel.org Archived 2014-07-12 at the Wayback Machine.
Проходна – razhodka.com
Դուրանդե

Դուրանդե (պորտ.՝  Durandé), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի մարզում։ Մտնում է Մանյուասուի գավառի կազմի մեջ։ Բնակչությունը կազմում է 7856 մարդ՝ 2006 թվականի տվյալներով։ Գրավում է 217,778 կմ2 տարածք։ Բնակչության խտությունը կազմում է՝ 36,1 մարդ/կմ2։
Քաղաքի տոնը նշվում է ապրիլի 26-ին։


== Պատմություն ==
Քաղաքը հիմնադրվել է 1993 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 22.683.865,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.038,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,675 (տվյալները ՄԱԿ-ի զարգացման ծրագրի)։
Արտաշես Հովհաննիսյան (ռեժիսոր)

Անվան այլ կիրառումների համար տե՛ս՝ Արտաշես ՀովհաննիսյանԱրտաշես Կոնստանտինի Հովհաննիսյան (նոյեմբերի 15, 1939, Երևան, ՀԽՍՀ - մարտի 15, 2014, Երևան, ՀՀ), խորհրդային հայ թատերական ռեժիսոր, ՀՀ արվեստի վաստակավոր գործիչ, ՀԽՍՀ պետական մրցանակի դափնեկիր։


== Կենսագրություն ==
Արտաշես Հովհաննիսյանը ծնվել է 1939 թվականին Երևանում։ Ստեղծագործական կյանքը սկսել է Իջևանի ժողովրդական թատրոնում։ Այնուհետև աշխատել է Հրաչյա Ղափլանյանի անվան դրամատիկական թատրոնում։ Եղել է Հայաստանի առաջին ոչ պետական «Նորք» թատրոնի հիմնադիրը և Թեքեյան թատերախմբի գեղարվեստական ղեկավարը։
Բեմադրություններով հանդես է եկել Երևանի պատանի հանդիսատեսի, Գյումրու Վարդան Աճեմյանի անվան և այլ թատրոններում։


== Ներկայացումներ ==
Տորեադորների վալսը
Մթին պատմություն
Աշնան արև


== Ֆիլմեր ==


== Ծանոթագրություններ ==
Ադուլյադեդ Պումիպոն

Ադուլյադեդ Պումիպոն (թաի.՝ ภูมิพลอดุลยเดช [pʰūːmípʰōn àdūnjādèːt], դեկտեմբերի 5, 1927(1927-12-05)[…], , Քեմբրիջ, ԱՄՆ - հոկտեմբերի 13, 2016(2016-10-13)[…], , Bangkok Noi, Թաիլանդ), Թաիլանդի թագավոր 1946 թվականից։ Ժողովրդի կողմից նրան տրվել է «Մեծ» պատվանունը։ Թագավորում է 1946 թվականի հունիսի 9-ից։ Հայտնի է նաև Ռամա IX անվամբ։ Համարվում է Թաիլանդի ամենաերկարակյաց թագավորը։ Արքայի թագադրական անունը «Phrabat Somdet Phra Paramindara Maha Bhumibol Adulyadet Mahitaladhibet Ramadhibodi Chakrinarubodind Sayamindaradhirat Boromanatbophit» է։ Թագավորը մեծ կենդանասեր է։ Ունի շուն՝ Տոնդաենգ անվամբ, ում մասին գիրք է գրել, իսկ ենթակաները ֆիլմ են նկարահանել։


== Ծանոթագրություններ ==
Ադսորբում

Ադսորբում  (լատ.՝ ad - վրա + sorbeo - կլանում եմ), սորբման մասնավոր դեպք։ Ադսորբում գազի և հեղուկում լուծված նյութի կլանումն է պինդ մարմնի կամ հեղուկի՝ ադսորբենտի (կլանիչի) մակերևույթի կողմից։


== Հատկություններ ==
Կլանվող նյութի մոլեկուլները ծածկում են ադսորբենտի մակերևույթը՝ երբեմն քիմիապես փոխազդեցության մեջ մտնելով նրա հետ։ Ադսորբումը կախված է նյութերի բնույթից, ջերմաստիճանից, կլանվող գազի ճնշումից, լուծույթի կոնցենտրացիայից, ադսորբենտի մակերևույթի մեծությունից։
Ադսորբումի երևույթ է թունավոր գազերի կլանումն ակտիվացրած ածուխով (օրինակ օդի մաքրումը քլորից)։ Ադսորբումը կիրառվում է գազային և հեղուկ խառնուրդների բաժանման, չորացման և մաքրման համար։ Տարածված ադսորբենտներ են ակտիվացրած ածուխը, սիլիկաժելը, որոշ կավեր։ Անհամասեռ կատալիզը և կենսաքիմիական շատ երևույթներ տեղի են ունենում Ադսորբումի շնորհիվ։
Պիեռ (Հարավային Դակոտա)

Պիեռը (անգլ.՝ Pierre), քաղաք է ԱՄՆ-ի հյուսիսային մասում, Հարավային Դակոտա նահանգում։ Պիեռը Հարավային Դակոտայի նահանգակենտրոնն է և գտնվում է Հյուզ շրջանում։ Քաղաքի բնակչությունը կազմում է 13 876 մարդ (2000 թ-ի տվյալներով)։ Քաղաքը հիմնադրվել է 1880 թ-ին Միսսուրի գետի ափին։


== Կլիմա ==


== Ծանոթագրություններ ==


== Հղումներ ==
Քաղաքի պաշտոնական կայք էջը
Pierre Chamber of Commerce
TRT Belgesel

TRT Belgesel, վավերագրական ուղղվածության հեռուստաալիք Թուրքիայի ազգային TRT հեռուստառադիոընկերության կազմում։ Հեռարձակվում է 2009 թվականի հոկտեմբերի 17-ից, հասանելի է Թուրքիայի կաբելային և արբանյակային տիրույթներում։


== Տես նաև ==
TRT 1
TRT 2 Haber
TRT 3
TRT 4
TRT 5 Anadolu
TRT 6
TRT Türk
TRT Et-Türkiyye
TRT Müzik
TRT HD
TRT Çocuk
TRT Avaz
TRT Gap


== Արտաքին հղումներ ==
Պաշտոնական կայք Archived 2013-04-29 at the Wayback Machine. (թուրքերեն)
Արցանց հեռարձակում (թուրքերեն)


== Ծանոթագրություններ ==
.info

.info - վերին մակարդակի ընդհանուր դոմեն՝ ինֆորմացիոն կայքերի համար, այժմ օգտագործվում է առանց սահմանափակման։
Դոմենը գրանցվել է 2001 թվականին։ Այս զոնայում գրանցված 2-րդ կարգի դոմենը պետք է լինի 3-63 սիմվոլների սահմաններում։


== Արտաքին հղումներ ==
Whois տեղեկատվություն .info դոմենի մասին iana.org կայքում
.info դոմենի անունները կողմից IP հասցեներ Archived 2015-07-11 at the Wayback Machine.
Իսպանիայի Գերագույն դատարան

Իսպանիայի գերագույն դատարան (իսպ.՝ Tribunal Supremo de España), բարձրագույն դատական մարմին Իսպանիայի Թագավորությունում, որը համարվում է երկրի մայր օրենք համարվող Սահմանադրության գլխավոր երաշխավորն ու երկրում սահմանադրականության վերահսկող։


== Իրավասություններ ==
Իսպանիայի գերագույն դատարանը համարվում է Թագավորության բարձրագույն դատական ատյանը, որի քննության տակ են գտնվում տարբեր ոլորտի վարույթներ՝ սահմանադրության կարգավորման լայն շրջանակների հետ կապված։ Այն կարող է քննել անհատների առնչությամբ քաղաքացիական վարույթներ, սակայն սովորաբար գործում է որպես վերաքննիչ վարչական դատարան, որի գործառույթների մեջ է մտնում տեղական կամ նահանգային ընդհանուր իրավասության դատարանների գործողությունների արդյունքում առաջացող ընթացակարգային խախտումները։ Իսպանիայի գերագույն դատարանի իրավասությունների մեջ է մտնում նաև ստորադաս դատարանների որոշումների բեկանումը` Իսպանիայի Սահմանադրության, օրենքների և ենթաօրենսդրական ակտերի դրույթների համաձայն։
Իսպանիայի գերագույն դատարանը պատասխանատվություն է կրում օրենքով նախատեսված այլ  ընթացակարգային բողոքները քննելու համար։ Դրանց թվին են պատկանում կառավարության նախարարների, սենատորների ներկայացուցչության, տարբեր տարածաշրջանային խորհրդարանների անդամների, ավագ դատավորների, ինչպես նաև երկրի ղեկավարի և սահմանադրական դատարանի դատավորների մասնակցությամբ վարույթների քննությունը։ Նման իրավասությունը ավելացնում է դատարանի կողմից ինքնաբացարկների հավանականությունը։
Իսպանիայի գերագույն դատարանի դատավճիռը կամ որոշումը ներմիապետական այլ դատական ատյաններում բողոքարկման ենթակա չէ, թեև երկրի թագավորն ունի գերագույն դատարանի կողմից ընդունված վճիռները սեղմ ժամկետներում առ ոչինչ հայտարարելու բացառիկ իրավունք։ Գերագույն դատարանի որոշումները կարող են չեղյալ համարվել Սահմանադրական դատարանի կողմից, այն դեպքում, եթե տվյալ վճիռը հակասում է 1978 թվականի Իսպանիայի Սահմանադրությունում ամրագրված քաղաքացիների իրավունքների ու հիմնարար ազատությունների պաշտպանութան կամ Մարդու իրավունքների եվրոպական դատարանի որոշումներին, քանի որ Իսպանիան պաշտոնապես վավերարրել է Մարդու իրավունքների եվրոպական կոնվենցիան։


== Սահմանադրաիրավական կարգավիճակ ==
Իսպանիայի գերագույն դատարանը համարվում է իշխանության տարանջատման արդյունքում առաջ եկած կառավարման ապարատի երեք ճյուղերից մեկը՝ օրենսդիր և գործադիր մարմինների հետ միասին։ Եթե օրենսդիր մարմինը կատարում է օրինաստեղծման գործառույթ, իսկ գործադիրը՝ ի դեմս կառավարության, ամրագրում է այն, ապա գերագույն դատարանը ապահովում է ընդունված օրենքների գերակայությունն ու դրանց խախտումների անաչառ պատժելիությունը։ Գերագույն դատարանն ապահովում է այնպիսի միջոցներ, որի պայմաններում օրենքը դառնում է հավասար ցանկացած անձի համար։


== Ծանոթագրություններ ==
Գումերովո (գյուղ, Բայմակսկի շրջան)

Անվան այլ կիրառումների համար տե՛ս՝ ԳումերովոԳումերովո (ռուս.՝ Гумерово, բաշկիրերեն՝ Ғүмәр), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 354 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուվիո

Կուվիո  (իտալերեն՝ Cuvio), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 1515 մարդ։ Բնակչության միջին խտությունը՝ 303 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 21030։ Հեռախոսային կոդը՝ 0332։


== Ծանոթագրություններ ==
Ֆուտբոլի աշխարհի առաջնություն 2018 Խումբ A

Ֆուտբոլի աշխարհի առաջնություն 2018 խումբ A խաղերը տեղի ունեցան 2018 թվականի հունիսի 14-ից 25-ը։ Խմբում ընդգրկված են Ռուսաստանի, Սաուդյան Արաբիայի, Եգիպտոսի և Ուրուգվայի հավաքականները։ Լավագույն երկու հավաքականները կանցնեն 1/8 եզրափակիչ։


== Հավաքականներ ==


== Դիրք ==

1/8 երզափակչում`

A խմբի հաթողը կհանդիպեն Խումբ B-ի երկորդ տեղի հետ։
A խմբի երկրորդ տեղը կհանդիպի Խումբ B-ի հաղթողի հետ։


== Հանդիպումներ ==
Բոլոր ժամերը տեղի ժամանակով են։


=== Ռուսաստան-Սաուդյան Արաբիա ===


=== Եգիպտոս-Ուրուգվայ ===


=== Ռուսաստան-Եգիպտոս ===


=== Ուրուգվայ-Սաուդյան Արաբիա ===


=== Ուրուգվայ-Ռուսաստան ===


=== Սաուդյան Արաբիա-Եգիպտոս ===


== Ծանոթագրություններ ==
Սեպուլվեդա

Սեպուլվեդա (իսպ.՝ Sepúlveda), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Վիտիգուդինո շրջանում։ Նրա տարածքը գրավում է 124 կմ², իսկ բնակչությունը կազմում է 1255 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 58 կմ հեռավորության վրա։

Քաղաքի հովանավոր պաշտպանը համարվում է Նուեստրա Սինիորա դե Լա Պենիա։


== Ծանոթագրություններ ==


== Արտաքին հղումներ ==
Պաշտոնական կայք Archived 2016-06-30 at the Wayback Machine.
www.villaytierra.com
www.encierrosinfantiles.com
Ալեքսանդրովկա (Եյսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Դաշնության Կրասնոդարի երկրամասի Եյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սըրտիս թագուհի...

«Սըրտիս թագուհի...», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականի հուլիսի 26-ին։
Ինքնագիրը չի պահպանվել։
Առաջին անգամ «Կարոտ» վերնագրով տպագրվել է 1893 թվականին լույս տեսած «Տարազ» շաբաթաթերթի № 7-ում (էջ 101), այնուհետև, առանց վերնագրի, Բաքվում՝ 1908 թվականին լույս տեսած Հովհաննես Թումանյանի բանաստեղծությունների ժողովածուում (էջ 26 ), ապա՝ 1940-1959 թվականին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 97)։
Արտատպվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների ժողովածուից։


== Ծանոթագրություններ ==
Ռոզա (այլ կիրառումներ)

Ռոզա, կարող է վերաբերել՝

Ռոզա - գյուղ Ռուսաստանի Լիպեցկի մարզի Գրյազինսկի շրջանի կազմում։
Ռոզա - գյուղ Ռուսաստանի Չելյաբինսկի մարզի Կորկինսկի շրջանի կազմում։
Ռոզա - կոմունա Իտալիայում։ Գտնվում է Վենետո մարզում՝ Վիչենցա գավառում
Ռոզա - գյուղ Ուկրաինայի Դոնեցկի մարզի Նովոազովսկի շրջանում
Լոնդրինա

Լոնդրինա (պորտուգալերեն՝ Londrina. Պորտուգալերեն արտասանություն: [[Միջազգային հնչյունական այբուբեն|[lõˈdɾĩnɐ]]], պորտուգալերենից բառացի թարգմանած՝ նշանակում է Փոքր Լոնդոն, լոնդոնցի), քաղաք Բրազիլիայի Պարանա նահանգի հյուսիսային մասում, նահանգի վարչական կենտրոն Կուրիտիբայից շուրջ 370 կիլոմետր հեռավորության վրա։ Մեծությամբ նահանգի երկրորդ և Բրազիլիայի հարավային տարածաշրջանի չորրորդ բնակավայրն է։ 2010 թվականի տվյալներով բուն քաղաքի բնակչության թվաքանակը եղել է 506.645, մետրոպոլիսային տարածքինը՝ 1.087.815) et Կաղապար:Unité dans sa zone métropolitaine: 2018 թվականի հուլիսի 1-ի դրությամբ բուն քաղաքում ապրում էր 543,003 մարդ։
Բնակավայրի տեղանքը սկզբնապես հետազոտել են բրիտանացի ներգաղթյալներ։ Պաշտոնապես այն հիմնադրվել է 1930 թվականին՝ իտալացիներից, ճապոնացիներից, գերմանացիներից բաղկացած մի ոչ մեծ խմբի կողմից, և կարճ ժամանակամիջոցում վերածվել է նահանգի նոր-նոր յուրացվող հյուսիսային գոտու առևտրային, քաղաքական, կրթական ու մշակութային կենտրոնի։ Քաղաքի համբավավոր ուսումնական հաստատություններից են Universidade Estadual de Londrina-ն (Լոնդրինայի պետական համալսարանը) և Universidade Tecnológica Federal do Paraná  (Պարանայի տեխնոլոգիական դաշնային համալսարանը)։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 6 217 351 000 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 12 733,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,824 (տվյալները՝ ՄԱԿ-ի զարգացման ծրագրի)։


== Քույր քաղաքներ ==
Լոնդրինան բարեկամական և գործընկերային սերտ հարաբերություններ է հաստատել հետևյալ քաղաքների հետ.


== Պատկերասրահ ==

		
		
		
		
		
		
		
		
		
		
		
		


== Կլիմա ==
Ըստ Köppen-Geiger climate classification system-ի դասակարգման՝ Լոնդրինան ունի խոնավ մերձարևադարձային կլիմա (Cfa):


== Ծանոթագրություններ ==


== Արտաքին հղումներ ==
 Londrina travel guide from Wikivoyage
Official website
Official homepage
Աբիլջա

Աբիլջա, գյուղ Ադրբեջանի Զանգելանի շրջանում, Խոջահան գյուղից մոտ 2 կմ հեռավորության վրա, Բարկուշատ գետի աջ ափին։


== Տնտեսություն ==
Գյուղի բնակչությունը զբաղվում է երկրագործությամբ, անասնահապությամբ, այգեգործությամբ։


== Ծանոթագրություններ ==
Վահանավանքի վիմական արձանագրություններ

Ստորև ներկայացված է Սյունիքի մարզի Շհարջիկ գյուղի 911 թվականին կառուցված Վահանավանքի արձանագրությունները՝


== Արձանագրություններ ==


== Ծանոթագրություններ ==
Չերնիշևսկ

Չերնիշևսկ (ռուս.՝ Чернышевск), քաղաքատիպ ավան Ռուսաստանի Անդրբայկալյան երկրամասի Չեռնիշևսկի շրջանի կազմում։
Բնակչությունը 2010 թվականին գրանցված տվյալներով կազմում էր 12074 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1451

1451 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1451 թվականն է, 
XV դարի 51-րդ տարին։


== Դեպքեր ==


== Ծնունդներ ==


== Մահեր ==
Հեղուկ դիէլեկտրիկներ

Հեղուկ դիէլեկտրիկներ, հեղուկներ, որոնց տեսակարար էլեկտրական դիմադրությունը գերազանցում է 1010 օհմ•սմ։ Էլեկտրական դաշտում դրանք բնութագրվում են բևեռացմամբ և դիէլեկտրիկ կորուստներով, իսկ ուժեղ դաշտերում տեղի է ունենում ծակում։ Հեղուկ դիէլեկտրիկների էլեկտրահաղորդականությունը պայմանավորված է հեղուկի սեփական և խառնուկային մոլեկուլների դիսոցման հետևանքով գոյացած իոններով։ Դրանք կարևոր նշանակություն ունեն էլեկտրատեխնիկայում։ Ավելի շատ օգտագործվում են էլեկտրամեկուսիչ հանքայուղերը։ Ըստ քիմիական բաղադրության՝ դրանք տարբեր ածխաջրածինների խառնուրդներ են (ε=2, 2 -2, 4)։ Լայնորեն կիրառվում են նաև սինթետիկ Հեղուկ դիէլեկտրիկներ (սիլիցիում և ֆտորօրգանական միացություններ)։
Նիկոլայ Կոպեռնիկոսի հուշարձան (Վարշավա)

Անվան այլ կիրառումների համար տե՛ս՝ Նիկոլայ Կոպեռնիկոսի հուշարձանՆիկոլայ Կոպեռնիկոսի հուշարձանը Վարշավայում, հեղինակը դանիացի քանդակագործ Բարտել Տորվալդսենն է։
Արձանը ձուլվել է բրոնզից 1822 թվականին, տեղադրվել է 1828-30 թվականներին Կրակովյան արվարձան փողոցի Ստաշիցի պալատի դիմաց։
Քանդակը պատկերում է նստած աստղագետին, ձախ ձեռքին պարուրակաձև երկնակամարը, աջում՝ կարկին։ Հուշարձանը 1830 թվականի մայիսի 11-ին հանդիսավորությամբ բացել է թագաժառանգ Կոստանտին Պավլովիչը։ Գիտնականի առաջին արձանի պատվանդանին գրված էր.
Դալեն Բաունդս

Դալեն Ֆորեստ Բաունդս (օգոստոսի 9, 1971(1971-08-09), Ashland, Ջեքսոն շրջան, Օրեգոն, ԱՄՆ - դեկտեմբերի 23, 1999(1999-12-23), Easley), ամերիկացի սերիական մարդասպան։ Երկու ծանոթների սպանությունից հետո նա պատանդ է վերցրել ևս երկու աղջկա, ինչից հետո ինքնասպան է եղել։ Իրավապահ մարմինների աշխատակիցները փակել են չորս սպանություններ Գրինվիլում և Փիքենսում, Հարավային Կարոլինա նահանգի երկու քաղաքներում, իսկ Վաշինգտոն նահանգի պաշտոնյաները կասկածում են, որ նա մասնակցել է նաև մի շարք այլ սպանությունների։


== Վաղ կյանք ==
Դալեն Բաունդսը ծնվել է Դալեն Թերի Բաունդսի և Շերոն Լի Ֆորեստ Բաունդսի ընտանիքում, ԱՄՆ-ի Օրեգոն նահանգի Էշլենդ քաղաքում։


== Սպանություններ ==
1999 թվականի հունիսի 26-ին՝ Radio Shack ռադիոկայանի աշխատակից Ջոնաթան Լեմուել Լարա (eng. Jonathan Lemuel Lara) հայտնաբերվել է մահացած այս ռադիոկայանի գրասենյակում, Հարավային Կարոլինայի Գրինվիլ քաղաքում։ Լարան պտուտակահանով հարված է ստացել պարանոցին և մահացել է։ Կասանդրա Լաստեր (eng. Casandra Laster), Բաունդսի հանցակիցը, 2001 թվականին նույնպես դատապարտվել է այդ սպանության համար և դատապարտվել 15 տարվա ազատազրկմամբ։ 2003 թվականին Հարավային Կարոլինայի Վերաքննիչ դատարանը մերժել էր նրա վաղաժամկետ ազատման դիմումը։
1999 թվականի դեկտեմբերի 22-ին Բաունդսը մտել է բանուկ փողոցում գտնվող փոքրիկ ծաղկի խանութ և օրը ցերեկով սպանել խանութի 30-ամյա վաճառողուհի Կարեն Մուր Հեյդենին (eng. Karen Moore Hayden): Երիտասարդ կնոջ և մոր մարմինը հայտնաբերվել է արյան մեջ, նրանց գտել է առաքման աշխատակիցը, ով պետք է խանութ բերեր ծաղիկների հերթական պատվերը։ Նրա ուշադրությունը միանգամից գրավել է այն, որ խանութում լույսն անջատված էր, իսկ դռան վրա կար «Կներեք, մենք փակ ենք» գրությամբ ցուցանակ։
1999 թվականի դեկտեմբերի 23-ին Բաունդսը սպանել է իր ծանոթ Սենդի Ռոբերտս Օթին (eng. Sandi Roberts Ott) և նրա նախկին ամուսին Տիմոտի Օթին, Տիմոտիի տանը, Իսլի քաղաքում։ Բաունդսը լքել է նրանց տունը և թաքնվել է հանցագործության վայրից մի քանի կիլոմետր հեռավորության վրա՝ իր հետ վերցնելով մի քանի պատանդների։ Շուտով նա ինքնասպան է եղել՝ կրակելով գլխին։


== Ծանոթագրություններ ==
Կրասնոե (գյուղ, Կիրովի քաղաքային օկրուգ)

Անվան այլ կիրառումների համար տե՛ս՝ ԿրասնոեԿրասնոե (ռուս.՝ Красное), գյուղ Ռուսաստանի Կիրովի մարզի Կիրովի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիս Ուիլյամս (ռեժիսոր)

Քրիս Ուիլյամս (անգլ.՝ Chris Williams, ապրիլի 23, 1968(1968-04-23), Waterloo, Regional Municipality of Waterloo, Օնտարիո, Կանադա), կանադա-ամերիկացի նկարիչ-մուլտիպլիկատոր, ռեժիսոր, սցենարիստ և հնչյունավորող։ «Գլագոյի հյուրը» կարճամետրաժ ֆիլմի ռեժիսորն է, «Բոլտ» մուլտֆիլմի համառեժիսորը։ Վերջինս 2009 թվականին առաջադրվել է «Օսկար» մրցանակի «Լավագույն անիմացիոն լիամետրաժ ֆիլմ» անվանակարգում, իսկ «Հերոսների քաղաքը» մուլտֆիլմը 2015 թվականին արժանացել է «Օսկարի»։ Նրա ստեղծած «Մոանա» մուլտֆիլմը 2016 թվականին «Լավագույն անիմացիոն լիամետրաժ ֆիլմ» և «Լավագույն երգ» անվանակարգերում առաջադրվել է «Օսկարի»։


== Վաղ տարիներ ==
Ուիլյամսը ծնվել է Միսսուրիում և իր կյանքի առաջին 25 տարին անցկացրել է Կանադայի Օնտարիո նահանգի Վաթեռլոո քաղաքում, որտեղ նրա հայրը Վաթեռլոոյի համալսարանի խորհրդատվական ծառայության տնօրենն էր։ Ուիլյամսը ավարտել է Վաթեռլոոյի համալսարանի կերպարվեստի բաժինը, այնուհետև անդամագրվել է Օնտարիոյի Օկվիլլ քաղաքի Շերիդան քոլեջի անիմացիոն ծրագրին։ Շերիդանն ավարտելուց հետո նա ընդունվել է Դիսնեյ և տեղափոխվել Լոս Անջելես։


== Գործունեություն ==
Ուիլյամսը աշխատել է «Մուլան» (1998), «Կայսրի նոր արկածները» (2000), «Սառցե սիրտը» (2013) մուլտֆիլմերի պատմությունների բաժնում, վերջինիս մեջ հնչյունավորել է Օքեն կերպարին։ 2007 թվականի փետրվարին հայտարարվել է, որ նա պետք է լինի «Ամերիկյան շուն» մուլտֆիլմը, որը հետագայում վերանվանվել է «Բոլտ» (2008)։ Ավելի ուշ նրանց միացել է Բայրոն Հովարդը, երկուսն էլ փոխարինել են Քրիս Սանդերսին, որն սկզբնական ռեժիսորն էր։
2010 թվականի հուլիսին տարբեր աղբյուրներից հաղորդվել է, որ Ուիլյամսը լինելու է Ֆիլիպ Կինդրեդ Դիքի պատմվածքի հիման վրա ստեղծված «Էլֆերի թագավորը» մուլտֆիլմի ռեժիսորը։ Սակայն 2012 թվականին պարզ է դարձել, որ Ուիլյամսը միացել է Ուոլթ Դիսնեյի անիմացիոն մեկ այլ ֆիլմի՝ «Հերոսների քաղաքը» ստեղծմանը՝ որպես համահեղինակ՝ ոգեշնչվելով Մարվելից (Marvel Comics)։
2018 թվականի նոյեմբերին հայտնի է դարձել, որ Ուիլյամսը հեռանում է Դիսնեյից և լինելու է Նեթֆլիքսի «Ջեյքոբը և ծովային հրեշը» ֆիլմի ռեժիսորը։


== Ֆիլմագրություն ==


== Ծանոթագրություններ ==


== Արտաքին հղումներ ==
Chris Williams Internet Movie Database կայքում
Դեմիդովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԴեմիդովոԴեմիդովո (ռուս.՝ Демидово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արարակուարայի գավառ

Արարակուարայի  (պորտ.՝ Microrregião de Araraquara), գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 493 407 մարդ 2005 թվականի տվյալով։ Զբաղեցված տարածքը 6265,500  կմ²։ Բնակչության խտությունը 78,7  մարդ/կմ²։


== Վիճակագրություն ==
Համախառն ներքին արտադրանքը կազմել է 8 132 307 479,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 17 149,14 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,804։


== Գավառի կազմ ==
Գավառի կազմի մեջ են մտնում հետևյալ համայնքները.

Ամերիկու Բրազիլենսի
Արարակուարա
Բոա Էսպերանսա դու Սուլ
Բորբորեմա
Դոբրադա
Գավիան Պեյշտու
Իբիտինգա
Իտապոլիս
Մատան
Մոտուկա
Նովա էուրոպա
Ռինկան
Սանտա Լուսիա
Տաբատինգա
Տրաբիժու
Կուտեյնիկովո (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Կուտեյնիկովո (այլ կիրառումներ)Կուտեյնիկովո (ռուս.՝ Кутейниково), սլոբոդա Ռուսաստանի Ռոստովի մարզի Ռոդիոնովո-Նեսվետայսկի շրջանում։ Կուտեյնիկովսկի գյուղական համայնքի վարչական կենտրոնն է։ Դոնի Ռոստով քաղաքից գտնվումէ 45 կմ հեռավորության վրա։
Հիմնադրել է գեներալ Դմիտրի Եֆիմովիչ Կուտեյնիկովը։
Կերալբս

Կերալբս (իսպ.՝ Queralbs)՝ մունիցիպալիտետ Իսպանիայում, գտնվում է Ժիրոնա պրովինցիայում, Կատալոնիայի ինքնավար մարզում։ Մունիցիպալիտետը մտնում է Ռիպոլես շրջանում։ Տարածքը՝ 93,5 կմ²։ Բնակչությունը՝ 190 (2010)։


== Բնակչություն ==


== Պատկերասրահ ==

		


== Ծանոթագրություններ ==


== Արտաքին հղումներ ==
Detalls del nàrtex de Sant Jaume
Информация и фотографии о деревне
Веб мэрии
Информация Правительства Каталонии Archived 2007-09-29 at the Wayback Machine.
Informació de l'Institut d'Estadística de Catalunya
Méteo de Queralbs en temps real Archived 2008-02-09 at the Wayback Machine.
Առու (գյուղ, Լեիսի շրջան)

Անվան այլ կիրառումների համար տե՛ս՝ ԱռուԱռու (էստ․՝ Aru), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
305 (թիվ)

305 (երեք հարյուր հինգ), բնական թիվ, որը գտնվում է 304-ի և 306-ի միջև։


== Մաթեմատիկայում ==
305-ի թվանշանների գումարը հավասար է 8-ի
305-ի թվանշանների արտադրյալը հավասար է 0-ի
305-ը կենտ եռանիշ թիվ է
305-ի քառակուսին հավասար է 93 025-ի
305=5×61
Կվիրիկե (Սամտրեդիայի շրջան)

Կվիրիկե (վրաց.՝ კვირიკე), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սամտրեդիայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 290 մարդ։


== Ծանոթագրություններ ==
Բոինգ

Բոինգ, ամերիկյան օդանավաշինական ընկերություն։ Աշխարհում օդանավեր, ռազմանավեր և տիեզերանավեր արտադրող խոշորագույն ընկերություններից մեկն է։
Ընկերությունը 1916 թ. հիմնել է Ուիլյամ Բոինգը (անգլերեն՝ William Edward Boeing) Սիեթլում։
Հիմնական արտադրական օբյեկտների գտնվելու վայրը և, միևնույն ժամանակ, կորպորացիայի ծննդավայրը (Վաշինգտոն)։
Տասնամյակներ շարունակ, հանդիսանում է Միացյալ Նահանգների խոշորագույն օդատիեզերական ընկերությունը, երկրի խոշոր արտահանողը, Սիեթլ արդյունաբերական շրջանի և Միացյալ Նահանգների հյուսիսարևմտյան խոշորագույն գործատուն, որպես ամբողջություն, աշխատողների թվաքանակի առումով։ Ընկերությունը երկրի տասներկու խոշոր արդյունաբերական կորպորացիաներից մեկն է և զենքի և ռազմական տեխնիկայի «Մեծ եռյակը» արտադրողներ (Lockheed Martin- ի և Raytheon- ի հետ միասին) [4] ԱՄՆ ռազմարդյունաբերական համալիրի առաջատար կապալառուները՝ ըստ պատվերի տարեկան ծավալի։ Առաջարկվող ապրանքների և ծառայությունների վաճառքից ստացված եկամտի մոտ կեսը կազմում է ռազմական պատվերի դաշնային ոլորտը։
Ընկերության գործունեությունը ռազմարդյունաբերական համալիր հատվածում տատանվում է զենքի և ռազմական տեխնիկայի արտադրությունից մինչև միջուկային փորձարկումները ներառյալ։ Կորպորացիան ներառում է երկու հիմնական արտադրական միավոր։ Դրանք են՝ Boeing Commercial Airplanes, Boeing Integrated Defense Systems։ Բացի վերը նշվածից, ընկերության արտադրական օբյեկտները ցրվում են ամբողջ երկրում։


== Պատմություն ==
1916 թվականի հունիսի 15-ին տեղի ունեցավ Ուիլյամ Բոինգի կողմից նավատորմի ինժեներ Georgeորջ Քոնրադ Վեստերվելտի օգնությամբ կառուցված երկու B&W ծովային օդանավերից մեկի առաջին թռիչքը, իսկ Pacific Aero Products ընկերությունը հիմնադրվեց հուլիսի 15-ին Սիեթլ Բոինգում։


== Ծանոթագրություններ ==
Պոնիրիի շրջան (Կուրսկի մարզ)

Պոնիրիի շրջան (ռուս.՝ Поныровский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Պոնիրի։


== Աշխարհագրություն ==
Շրջանի տարածքի մակերեսը կազմում է 690 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11647 մարդ։ Բնակչության խտությունը կազմում էր 16,88 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վորոնիչ

Վորոնիչ (ռուս.՝ Воронич), գյուղ Ռուսաստանի Պսկովի մարզի Պուշկինոգորսկի շրջանի կազմում։
Բնակչությունը 2000 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլոբոդսկի գյուղական խորհուրդ (Միրգորոդսկի շրջան)

Անվան այլ կիրառումների համար տե՛ս՝ Սլոբոդսկի գյուղական խորհուրդ (այլ կիրառումներ)Սլոբոդսկի գյուղական խորհուրդ  (ուկրաիներեն՝ Слобідська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Սլոբոդսկի գյուղական խորհրդում բնակվում էր 885 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արեգ (անձնավորություն)

Անվան այլ կիրառումների համար տե՛ս՝ Արեգ (այլ կիրառումներ)Արեգ, Հայկ Աղեղնավորի դուստրերից է եղել։
Ըստ առասպելների, նա իր հրաշեկ վարսահյուսքով անտեսանելի ջերմություն է տարածում հայոց բոլոր երդիկներից ներս։


== Աղբյուրներ ==
Angry Birds Friends

Angry Birds Friends, սոցիալական համակարգչային խաղ ֆինլանդական Rovio մշակողից, «Angry Birds» շարքի մաս։ Նախագծված է Ֆեյսբուք սոցիալական ցանցի համար, որում այն ի սկզբանե թողարկվել է որպես Flash հավելված՝ Facebook API-ի հիմքի վրա։ Հետագայում թողարկվել է Android-ի և iOS-ի համար՝ որպես App Store-ի կամ Google Play-ի միջոցով ներբեռնված ծրագիր։


== Նկարագրություն ==
Ի տարբերություն Angry Birds խաղերի նախորդ տարբերակի՝ այս խաղը համաժամացնում է նվաճումները և առաջընթացը Ֆեյսբուքի միջոցով խաղացողների և նրանց ընկերների միջև, ովքեր նույնպես խաղում են խաղը։ Խաղալու համար հարկավոր է մուտք գործել Ֆեյսբուք OAuth արձանագրության միջոցով։ Լավագույն 3 խաղացողները ամեն շաբաթ ստանում են խաղային արժույթ, որը կոչվում է «թռչունների մետաղադրամներ», որոնք կարող են օգտագործվել բոնուսներ ձեռք բերելու կամ լրացուցիչ սլոթեր գնելու համար։ Բացի այդ, բջջային տարբերակը ներառում է վերապատրաստման 4 մակարդակ, որտեղ կան անսահման բոնուսներ, որոնք հասանելի են օգտագործման համար։
2012 թվականի փետրվարին «Surf and Turf» էպիզոդը ավելացվել է «Angry Birds Friends» տարբերակին և այն նաև ավելացվել է նաև բնօրինակ Angry Birds-ին։ 2012 թվականի հուլիսին «Angry Birds Friends»-ում ավելացվել է «Pigini Beach» դրվագը։
2012 թվականի օգոստոսին Rovio-ն հայտարարել է Green Day պրանկ-խմբի հետ գործընկերության մասին, ինչը հանգեցրել է «Angry Birds Friends»-ի 20 նոր մակարդակի, որին մասնակցում էին բոլոր 3 երաժիշտները։ Նոր մակարդակները ներկայացնում են «Green Day»-ի յուրաքանչյուր մասնակցի որպես կանաչ խոզ։ Վերջին «Green Day» սինգլը դարձել է խաղի սաունդթրեքը։ Մակարդակները ջնջվել են 2012 թվականի դեկտեմբերին։
2013 թվականի մարտին ավելացվել է մի դրվագ, որը կոչվում էր «Խոզի հեքիաթներ», որն ունի ֆանտաստիկ թեմատիկ մակարդակներ։ Շաբաթական ներխաղային մրցաշարերում երբեմն ցույց են տալիս մակարդակներ, այս սեզոնի հիման վրա, ինչպիսիք են Սուրբ Ծննդյան թեմաներով մակարդակները դեկտեմբերին և Զատկի թեմաներով մակարդակները՝ Զատկի տոնին։
2016 թվականի մարտին «Angry Birds Friends»-ն ունեցել է հատուկ թեմա՝ «Մեկ տարի տիեզերքում»՝ նվիրված ամերիկացի տիեզերագնաց Քելի Սքոթի և երկու տիեզերագնացների վերադարձին, ովքեր մի ամբողջ տարի անցկացրել են Միջազգային տիեզերական կայանում։


== Քննադատություն ==
Խաղը ստացել է խառը արձագանքներ Metacritic–ից՝ 5 արձագանքի հիման վրա 65/100 վարկանիշով։ Pocket Gamer-ը խաղը քննադատել է խաղը այն բանի համար, որ այն «մակերեսային և ձանձրալի» է։
2013 թվականի ապրիլին Rovio-ն հայտարարել է, որ խաղը Ֆեյսբուքում բեռնել են 60 միլիոն օգտատեր, ընդ որում, ամեն օր խաղ են մտնում 1,2 միլիոն օգտատեր, իսկ ամեն ամիս՝ 10 միլիոն։


== Ծանոթագրություններ ==
Վիկտոր Էմանուիլ I

Վիկտոր Էմանուիլ I (իտալերեն՝ Vittorio Emanuele I di Savoia, հուլիսի 24, 1759(1759-07-24), Թուրին, Սարդինիայի թագավորություն, Իտալիա - հունվարի 10, 1824(1824-01-10), Մոնկալերի, Թուրին, Պիեմոնտ, Իտալիա), Սարդինիայի թագավոր 1802—1821 թվականներին։ 1793—1796 թվականներին գլխավորել է հեղափոխական Ֆրանսիայի դեմ կռվող սարդինական բանակը, որի ջախջախումից և Պիեմոնտի ֆրանսիացիների օկուպացումից հետո առավելապես գտնվել է Սարդինիա կղզում։ Նապոլեոնի անկումից հետո
1814 թվականին վերադարձել է Թուրին, 1814 —1815 թվականների Փարիզի հաշտությամբ վերստացել իր նախկին տիրույթները և Ջենովայի հանրապետության տարածքը։ Պիեմոնտում բուրժուական հեղափոխություն սկսվելուց (1821 թվականիի մարտ) հետո, չցանկանալով կատարել սահմանադրական զիջումներ, հրաժարվել է գահից հօգուտ իր եղբոր՝ Կարլ Ֆելիքսի։


== Ծանոթագրություններ ==


== Գրականություն ==
A. Segre, Vittorio Emanuele I, Collana storica sabauda, Torino 1928
Ռեփ

Ռեփ (անգլ.՝ rap, rapping), հիփ հոփ ժանրի հիմնական տեսակներից մեկն է։ Երաժշտության այս տեսակը մոտ է խոսակցական տոնին և զարգացել է 1970-ականների վերջին Նյու Յորքում։ Ռեփը ընդհանրապես կարդացվում է երաժշտության ծանր բիթերի տակ։ Ռեփ կատարողներին անվանում են ռեփերներ կամ ավելի ընդհանրացած տեսքով MC: Ռեփ բառը անգլերենից թարգմանած նշանակում է խոսել, ասել։ Կարծիքներ կան, որ Rap նշանակում է նաև Rhythm and Poetry (ռիթմ և պոեզիա), Rhytmic African Poetry (Ռիթմիկ Աֆրիկյան Պոեզիա) կամ Radical American Poetry (Ռադիկալ ամերիկյան պոեզիա)։ Բայց և նույն հաջողությամբ կարելի է ասել, որ ռեփը չի կարելի համարել հապավում, այսինքն՝ [R.A.P.], և եթե այս տեսանկյունից նայենք, ապա ուղղակի Rap նշանակում է հարված զարկ։ Ռեփը առաջացել է 1970-ական թվականներին աֆրոամերիկացիների Բրոնքս շրջանում, որտեղ փորձարկումներ էին անում ճամայկացի DJ-ները։ Ռեփի հիմնադիրներից եղել է DJ Kool Herc-ը։ Ընդհանուր առմամբ, ռեփ կարդում էին DJ-ները, և նրանք դա անում էին ոչ թե գումար վաստակելու, այլ իրենց հաճույքի համար։ Դրանք իրար հաջորդող հանգավորված երկտողեր էին և ուղղված էին հանդիսատեսին։Ռեփի տարածմանը շատ նպաստեց նաև սևամորթների սիրողական ռադիոն, որը մատուցում էր մոդայիկ և նոր ոճի երաժշտություն։ Առաջին մարդկանցից մեկը, ում անվանեցին ռեփեր ռադիոհաղորդավար Ջեք Գիբսոնն էր [մականունը Ռեփեր Ջեք]։ Ռեփը մեծ տարածում գտավ և արդեն ռեփ կարդում էին հենց փողոցում, որտեղ էլ կազմակերպվում էին Rap Battle-ներ [Ռեփ մրցամարտեր], որի ընթացքում երկու ռեփերներ իրար հետ մենամարտում էին՝ միևնույն ժամանակ պահելով նաև երաժշտական ռիթմը և բառերի հանգավորվածությունը։


== Անվան ստուգաբանություն ==
«Ռեփ» բառը գալիս է անգլերեն rap բառից, որը նշանակում է թակոց, հարված։


== Ծանոթագրություններ ==
Պորտլենդ Թրեյլ Բլեյզերս

«Պորտլենդ Թրեյլ Բլեյզերս» (անգլ.՝ Portland Trail Blazers), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևմտյան կոնֆերենցիայի հյուսիսարևմտյան դիվիզիոնում։
Հիմնադրվել է 1970 թվականին և թերևս միակ NBA գավաթը նվաճել 1977 թվականին։


== Արտաքին հղումներ ==
Պաշտոնական կայք(անգլ.)
Ռիշի Կապուր

Ռիշի Կապուր (հինդի` ऋषि कपूर, սեպտեմբերի 4, 1952(1952-09-04), Մումբայ, Հնդկաստան - ապրիլի 30, 2020(2020-04-30), Մումբայ, Հնդկաստան), հնդիկ կինոդերասան, ռեժիսոր և պրոդյուսեր։ Filmfare Awards-ի մրցանակակիր` տղամարդու լավագույն դերի համար։


== Կենսագրություն ==
Ռիշի Կապուրը ծնվել է ռեժիսոր և դերասան Ռաջ Կապուրի ընտանիքում։ Նրա պապը հայտնի դերասան Պրիտհվիռաջ Կապուրն է։ Ռիշի Կապուրի ավագ եղբայրը Ռանդհիր Կապուրն է, իսկ կրտսեր եղբայրը՝ Ռաջիվ Կապուրը (նրանք նույնպես ճանաչված դերասաններ են)։
Առաջին անգամ Ռիշի Կապուրը էկրանին հայտնվել է 1970 թվականին, իր հոր՝ Ռաջ Կապուրի «Իմ անունը ծաղրածու է» ֆիլմում։ Նրա խաղը բավականին պրոֆեսիոնալ էր և իրականում վաստակեց Հնդկաստանի Ազգային կինոմրցանակը՝ մանկական լավագույն դերի համար։ Երեք տարի անց նա կրկին հայտնվեց էկրանին, այս անգամ նույնպես Ռաջ Կապուրի ֆիլմում։ Դա 1973 թվականին նկարահանված «Բոբբի» ֆիլմն էր։ Կինոնկարի հաջողությունը հսկայական էր ոչ միայն Հնդկաստանում։ Ռիշի Կապուրն ու գլխավոր դերակատարուհի Դիմփլ Կապադիան ճանաչվեցին տարվա լավագույն դերասաններ։
Ռիշի Կապուրի կերտած ռոմանտիկ և սիրահարված երիտասարդի կերպարը ազդեցություն թողեց նաև նրա հետագա աշխատանքների վրա։ 1970-1980-ական թվականներին նկարահանված բոլոր հիմնական ֆիլմերում նա հանդես էր գալիս այդ ամպլուայով։ Այդպիսին էին «Անհետացում» (1975 թ.), «Վրիժառուն» (1976 թ.), «Այսպիսի ստախոս» (1979 թ.), «Ես կապացուցեմ ողջ աշխարհին» (1981 թ.), «Սիրային հիվանդություն» (1982 թ.), «Սիրո ծով» (1985 թ.), «Չանդնի» (1989 թ.) և այլ ֆիլմեր։ 1991 թվականին նա նկարահանվել է խորհրդա-հնդկական «Սև արքայազն Աջուբան» ֆիլմում։
1990-ական թվականների վերջում Ռիշի Կապուրը սկսեց զբաղվել պրոդյուսերական գործունեությամբ և ռեժիսուրայով։ Այդ տարիներին նա թողարկեց «Սիրո գիրքը» (1996 թ.) և «Վերադարձ տուն» (1999 թ.) ֆիլմերը։ Սակայն այդ ասպարեզում նա հետագայում աշխատանքներ չտարավ։ 2006 թվականին Ռիշի Կապուրն արժանացել է Zee Cine Awards-ի մրցանակին՝ կյանքում ունեցած ձեռքբերումների համար։
Ռիշի Կապուրը մահացել է 2020 թվականի ապրիլի 30-ին, 67 տարեկանում, լեյկեմիայի պատճառով։


== Անձնական կյանք ==
1979 թվականին Ռիշի Կապուրը ամուսնացել է դերասանուհի Նիտու Սինգհի հետ։ Նրանց ընտանիքում ծնվել է երկու երեխա։ Որդին դերասան Ռանբիր Կապուրն է, իսկ դուստրը՝ մոդելյոր Ռիդհիմա Կապուր Սահնին։


== Մասնակի ֆիլմագրություն ==


== Ծանոթագրություններ ==
Բեն Քինգ

Բեն Է. Քինգ (անգլ.՝ Ben E. King,իրական անունը՝ Բենջամին Էռլ Նելսոն (անգլ.՝ Benjamin Earl Nelson, 28 սեպտեմբերի 1938, Հարլեմ, Նյու Յորք, ԱՄՆ — 30 ապրիլի 2015, Հաքենսակ, Նյու Ջերսի, ԱՄՆ), 1950-ական թվականների վերջի և 1960-ական թվականների սկզբի սոուլ երաժշտության դասականներից մեկը, որը իր կարիերան սկսել է The Drifters վոկալ կոլեկտիվի առաջատարի կարգավիճակով։ Նրա բարիտոնը ռիթմ-էնդ-բլյուզը հայտնի դարձրեց սպիտակամորթ բնակչության շրջանում. Քինգի դասական ձայնագրությունները կանխորոշում էին «մոթաունյան հնչողությունը» 1960-ական թվականների կեսերին։


== Կենսագրություն ==
Հարլեմում ծնված Նելսոնը հանդես է եկել The Five Crowns կիսասիրողական խմբի կազմում, երբ պրոդյուսեր Ջորջ Թրեդվելը հրավիրել է նրան (1958 թվականին) իր հանրահայտ The Drifters խումբ։ Խմբի առաջատարը դժվարություններ ուներ ստուդիայում ձայնագրությունների հետ, և Քինգին բախտ վիճակվեց փոխարինել նրան There Goes My Baby-ի ձայնագրման ժամանակ. երգի, որը The Drifters-ին սուպերաստղեր դարձրեց։
Մենակատարի կարգավիճակով Քինգը դուետով հանդես է եկել Լեյբերի և Սթոլերի հետ։ Իր առաջին սինգլն է դարձել Spanish Harlem նվագախմբային բալլադը՝ ձայնագրված Ֆիլ Սպեկտորի հետ միասին (հետագայում այդ երգը կատարել է Արետա Ֆրանկլինը)։ Նույն 1961 թվականին թողարկվել է նրա ամենախոշոր հիթը՝ Stand By Me-ն։ Այն ընկերության հիմն է և երկու անգամ վերադարձել է Billboard Hot 100, իսկ 1987 թվականին նույնանուն ֆիլմի թողարկումից հետո՝ UK Singles Chart:
Բեն Քինգը մահացել է 2015 թվականի ապրիլի 30-ին։


== Մեծագույն հիթեր ==
Բեն Քինգի երեք հիթեր՝ There Goes My Baby (1958), Spanish Harlem (1961) և Stand By Me (1961) Ռոք-ն-ռոլի փառքի սրահը ներառում է այն երգերի ցանկում, որոնք ձևավորել են ժամանակակից փոփ երաժշտությունը։ Նրանք բոլորը ընդգրկվել են Rolling Stone ամսագրի վարկածով բոլոր ժամանակների 500 մեծագույն երգերի ցանկում։ There Goes My Baby և Stand By Me երգերը գրելու ժամանակ վոկալիստն ինքն է մասնակցություն ունեցել։ 1975 թվականին Stand By Me երգի սեփական տարբերակն է ներկայացրել Ջոն Լենոնը, իսկ 2007 թվականին՝ Billboard Hot 100-ն է գրավել երաժշտության նորացված տարբերակը՝ Beautiful Girls-ը, Շոն Քինգսթոնի կատարմամբ։


== Ծանոթագրություններ ==


== Արտաքին հղումներ ==
Կենսագրությունը allmusic կայքում
Պատկյուլա

Պատկյուլա (էստ․՝ Patküla), գյուղ Էստոնիայի Վալգամաա նահանգի Հելմե շրջանում։
2011 թվականի տվյալներով գյուղում բնակվում էր 196 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրիգորովսկի գյուղական խորհուրդ (Գրեբյոնկովսկի շրջան)

Անվան այլ կիրառումների համար տե՛ս՝ Գրիգորովսկի գյուղական խորհուրդ (այլ կիրառումներ)Գրիգորովսկի գյուղական խորհուրդ  (ուկրաիներեն՝ Григорівська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Գրիգորովսկի գյուղական խորհրդում բնակվում էր 512 մարդ։ Բնակավայրը զբաղեցնում է 27,00 կմ² տարածք։ Բնակչության խտությունը կազմում էր 18,97 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տորունիք

Տորունիք (նախկինում` Ղզըլշաֆակ, Շխլար),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 11 կմ հարավ, Այրիգետի ձախ ափին, ծովի մակարդակից մոտ 1780-1840 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 118 կմ։: Բնակչությունը` 120 մարդ (2011), հայեր։
Շիխլար անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1940 թ. վերանվել է Ղզըլշաֆակ, իսկ 1991 թ.` Տորունիք ։ 1995 թվականից մտնում է ՀՀ Սյունիքի մարզի մեջ։
Գոյություն է ունեցել դեռևս միջնադարյան ժամանակաշրջանում՝ բազմաթիվ անգամներ հիշատակվելով Ստեփանոս Օրբելյանի կողմից։


== Բնակչություն ==
Ըստ ՀՀ 2011 թվականի մարդահամարի արդյունքների` Տորունիքի մշտական բնակչությունը կազմել է 120, առկա բնակչությունը` 111 մարդ։ Գյուղը մինչև 1988-1989 թթ. բնակեցված է եղել ադրբեջանցիներով, որոնց արտագաղթից հետո գյուղում բնակություն են սկսել հաստատել Ադրբեջանից բռնագաղթած 34 տուն (78 անձ) հայեր։ Տորունիքի բնակչության փոփոխությունը ժամանակի ընթացքում` ստորև.


== Տես նաև ==
Տորունիքի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում
Համայնքի ղեկավարի Էջը Սյունիքի մարզպետարանի կայքում


== Ծանոթագրություններ ==
Ալլեն Կարր

Ալլեն Կարր (անգլ.՝ Allen Carr, սեպտեմբերի 2, 1934(1934-09-02), Լոնդոն, Անգլիա, Միացյալ Թագավորություն - նոյեմբերի 29, 2006(2006-11-29), Բենալմադենա, Անդալուզիա, Իսպանիա), պայքարել է ծխելու դեմ, հիմնադիրն է միջազգային ցանցի կլինիկաներում «հեշտ ճանապարհով» օգնել է ծխողները դուրս գան, օգտագործելով կարգը նկարագրված է իր գրքերում, որոնցից առավել հայտնի է «Հեշտ ճանապարհով դադարեցնել հակումը ծխախոտի նկատմամբ»։
Բացի այդ, Ալլեն Կարրը հեղինակ է մի շարք գրքերի, այդ թվում ալկոհոլի հակման։ 2006 թվականի ամռանը, Կարրի մոտ ի հայտ է եկել թոքերի քաղցկեղ, և 2006 թվականի նոյեմբերին նա մահացել է իր տան, Իսպանիայի Մալագա քաղաքում։


== Ինքնակենսագրություն ==
Ալլեն Կարրը ծնվել է Լոնդոնում, և սկսել է ծխել 18 տարեկան հասակում, այն բանից հետո երբ բանակ զինակոչվեց։ 1958 թվականին նա ստացել է աշխատանք, որպես հաշվապահ։ Երկար տարիներ ծխելուց հետ Կարրը վերջապես թողեց ծխելը 1983 թվականի հուլիսի 15-ին, նա արդեն 48 տարեկան էր։


== Անձնական կյանք ==
2006 թվականի հուլիսի վերջին, 71 տարեկան հասակում Կարրի մոտ ախտորոշվեց թոքերի քաղցկեղ։ Մեկ ամիս անց, նա ասել է, որ նա ունեցել է անբուժելի քաղցկեղ, և նա մեկնել է, և ապրել է մոտ ինը ամիս։
Կարրը ասել է. «Երբ որ, ես ծխեցի վերջին ծխախոտի հատիկը 23 տարի առաջ, ես եղա ամենաերջանիկ մարդը աշխարհում, այսօր ես դեռ զգում եմ նույն կերպ»։
Ալլեն Կարրը մահացել է 2006 թվականի նոյեմբերի 26-ին թոքերի քաղցկեղից։
Մահից հետո Ալլեն Կարրը թողել է իր երկրորդ կնոջը, Ջոյսին, չորս երեխաներին, 11 թոռներին ու մեկ ծոռանը։


== Գրքեր ==
Հեշտ ճանապարհով դադարեցնել հակումը ծխախոտի նկատմամբ։ (2002)
Հեշտ ճանապարհով դադարեցնել հակումը ծխախոտի նկատմամբ։ Հատկապես կանանց համար։
Միակ ճանապարհով դադրեցնել ծխելը մշտական։
Հեշտ ճանապարհով դադարեցնել խմելը։ (2007)
Հեշտ ճանապարհով հաջողության հասնել։
Հեշտ ճանապարհով վայելել օդային ճանապարհորդությունը։
Հեշտ ճանապարհով նիհարել։ (2007)
Հեշտ ճանապարհով ապրել առանց անհանգստության և դժգոհությամբ։
Ինչպես դառնալ երջանիկ առանց ծխելու։
Ինչպես կարող ենք օգնել մեր երեխաներին որպեսզի թողնեն ծխելը։
Ծխելը արդեն թույն չէ։
Իմ հեշտ ճանապարհը։


== Ծանոթագրություններ ==


== Արտաքին հղումներ ==
Ալլեն Կարր Archived 2014-12-17 at the Wayback Machine.
Ալլեն Կարր։ Հեշտ ճանապարհով դադարեցնել ծխելը Archived 2014-12-17 at the Wayback Machine.